РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/132-20

27. октобар 2020. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 26. ОКТОБРА 2020. ГОДИНЕ

 Седница је почела у 12,30 часова.

 Седницом је, до избора председника Одбора, у складу са чланом 25. став 2. Пословника Народне скупштине председавао најстарији члан Одбора Јован Кoлунџија.

 Седници су присуствовали: Сандра Божић, Вук Мирчетић, Лав Григорије Пајкић, проф. др Марко Атлагић, Иван Тасовац, Александар Чотрић (дошао у току друге тачке дневног реда), мр Јадранка Јовановић, Милена Поповић, Милица Обрадовић, Снежана Пауновић, Јелица Сретеновић, Мира Петровић, Наташа Михаиловић Вацић и Жељко Томић, чланови Одбора.

 Седници су присуствовали: Зоран Томић (мр Јадранка Јовановић), Бојан Торбица (Милош Терзић), Милица Дачић (Милица Обрадовић), Јустина Пупин Кошћал (Јелица Сретеновић) и Александра Чамагић (Жељко Томић), заменици чланова Одбора.

 Седници није присуствовала Анамарија Вичек, члан Одбора, нити њен заменик.

За ову седницу је одређен следећи

Д н е в н и р е д:

1. Избор председника Одбора;

1. Избор заменика председника Одбора.

Пре преласка на рад по тачкама дневног реда, председавајући је истакао да је седницу Одбора сазваo председник Народне скупштине, а да седницом председава као најстарији члан Одбора, сагласно члану 25. став 2. Пословника Народне скупштине

Прва тачка дневног реда: Избор председника Одбора

Председавајући је предложио да се за председника Одбора изабере народни посланик Сандра Божић, из посланичке групе „Александар Вучић-за нашу децу“.

С обзиром на то да није било других предлога нити дискусије, председавајући је ставио на гласање предлог да се за председника Одбора изабере народни посланик Сандра Божић.

Одбор је, једногласно (15 за) изабрао народног посланика Сандру Божић за председника Одбора.

Након избора за председника Одбора, председавање седницом преузела је Сандра Божић.

Сандра Божић се захвалила свим члановима Одбора на указаном поверењу, нагласивши да је делокруг рада Одбора изузетно сложен и с тим у вези најавила је да ће се Одбор у наредном периоду бавити битним питањима из области културе и информисања.

Друга тачка дневног реда:Избор заменика председника Одбора

Председник Одбора Сандра Божић је за заменика председника Одбора, предложила народног посланика Снежану Пауновић.

Није било других предлога ни дискусије.

Председавајућа је на гласање ставила предлог да се за заменика председника Одбора изабере народни посланик Снежана Пауновић.

Одбор је, једногласно (16 за) изабрао народног посланика, Снежану Пауновић за заменика председника Одбора.

Снежана Пауновић се захвалила на указаном поверењу, напоменувши да је избор за заменика председника Одбора велика част, као и да се нада да ће на прави начин представљати грађане у овом радном телу.

Седница је завршена у 12,35 часова.

СЕКРЕТАР ПРЕДСЕДНИК

 Дана Гак Сандра Божић